คู่มือการศึกษาวิชา
“รากฐานพระคัมภีร์เดิม (พันธสัญญาเดิม)”
วิชาย่อย 10: ภาพรวมของอพยพ

คำชี้แจง: คู่มือการเรียนแต่ละชุดแบ่งออกเป็นส่วน ๆ กำกับด้วยรหัสเวลาซึ่งตรงกันกับหมวดหมู่ต่าง ๆ ที่ครอบคลุมในแต่ละวิชาย่อย  แต่ละส่วนประกอบด้วยสององค์ประกอบหลัก ได้แก่ 1) เค้าโครงเพื่อการจดบันทึก และ 2) คำถามเพื่อการทบทวน  ท่านควรใช้ เค้าโครงเพื่อการจดบันทึก ในขณะที่ชมบทบรรยายผ่านวีดีทัศน์ และจากนั้นก็ตอบ คำถามเพื่อการทบทวน เพื่อเตรียมพร้อมสำหรับข้อสอบย่อยประจำวิชาย่อย  ท่านสามารถหาข้อมูลเพิ่มเติมเกี่ยวกับวิธีที่ได้ผลที่สุดในการใช้คู่มือการเรียนโดยย้อนกลับไปดูที่ “คู่มือปฐมนิเทศนักศึกษา”  นอกจากนั้น ขอให้ท่านบันทึก (เซฟ) คู่มือการเรียนต่าง ๆ ไว้ เพราะมันจะเป็นแหล่งข้อมูลอันดีเลิศที่ช่วยให้ท่านเตรียมพร้อมสำหรับข้อสอบปลายภาคของวิชานี้

**********************************

เค้าโครงเพื่อการจดบันทึก สำหรับนาทีที่ 0:00 – 32:36

บทนำ

1.	ข้อพิจารณาเบื้องต้น

	ก.	ผู้เขียน

	ข.	โอกาส

	ค.	ความหมายดั้งเดิม

1)	ภูมิหลัง

2)	ต้นแบบ

3)	การสื่อล่วงหน้า

	ง.	การประยุกต์ในยุคปัจจุบัน


คำถามเพื่อการทบทวน

1. เหตุใดนักวิชาการเชิงวิพากษ์จึงคิดว่าโมเสสไม่ได้เขียนหนังสืออพยพ?

2. จุดยืนของผู้ที่ยึดมั่นในพระคัมภีร์เกี่ยวกับผู้เขียนหนังสืออพยพคืออะไร?

3. จากอพยพ 16:35 หนังสืออพยพเขียนเสร็จสมบูรณ์ก่อนช่วงเวลาใด?

4. ตามบทเรียนนี้ จุดประสงค์อันโดดเด่นเป็นเอกลักษณ์ของโมเสสในการเขียนหนังสืออพยพคืออะไร?

5. โมเสสได้รวมเหตุการณ์ใดไว้ในอพยพเพื่อให้เป็นภูมิหลังในการสร้างรากฐานของพันธะทางศีลธรรมให้กับคนรุ่นที่สอง เมื่อพวกเขาเข้าสู่แผ่นดินพระสัญญา?

6. โมเสสได้รวมเรื่องราวใดไว้ในอพยพเพื่อเป็นตัวแทนของแบบอย่างด้านบวกให้คนรุ่นที่สองทำตาม เมื่อพวกเขาปรนนิบัติพระเจ้าในพลับพลาในเวลาหลังจากนั้น?

7. อพยพ 13:18 บรรยายเหตุการณ์ใดเพื่อบอกหรือสื่อล่วงหน้าเกี่ยวกับว่าคนอิสราเอลรุ่นที่สองกำลังเตรียมพร้อมอย่างไรเพื่อยึดครองแผ่นดินคานาอัน?

8. ประสบการณ์ใดในอนาคตของคริสเตียนคู่ขนานไปกับประสบการณ์ของอิสราเอลเมื่อพวกเขาสิ้นสุดการเดินทางจากอียิปต์ไปสู่แผ่นดินพระสัญญา?

9. การสถิตอยู่ด้วยของพระเจ้าที่สำแดงให้เห็นในพระคัมภีร์ใหม่ ยิ่งใหญ่กว่าการสถิตอยู่ด้วยของพระเจ้าในพลับพลาในสมัยของโมเสสอย่างไร?

10. 1 โครินธ์ 10:11 บอกอะไรเราเกี่ยวกับจุดประสงค์ของเหตุการณ์ต่าง ๆ ที่บันทึกไว้ในหนังสืออพยพ?

For other resources, please visit Third Millennium Ministries at thirdmill.org
เค้าโครงเพื่อการจดบันทึก สำหรับนาทีที่ 32:37 – 1:11:04

2.	โครงสร้างและเนื้อหา

	ก.	การปลดปล่อยจากอียิปต์

1)	ก่อนการปลดปล่อย

2)	ระหว่างการปลดปล่อย

	ข.	การเตรียมให้พร้อมสำหรับคานาอัน

1)	พันธสัญญากับอิสราเอล

2)	พลับพลาของอิสราเอล


คำถามเพื่อการทบทวน

1. หนังสืออพยพแบ่งออกเป็นสองส่วนหลัก อะไรบ้าง?

2. ชื่อ “โมเสส” หมายความว่าอย่างไรในภาษาอียิปต์ และในภาษาฮีบรู?

3. เรื่องราวการหลบหนีของโมเสสจากอียิปต์ในอพยพ 2:11-15 พิสูจน์ได้อย่างไรว่าโมเสสเป็นผู้นำของอิสราเอล?

4. เรื่องราวของการที่โมเสสได้พบกับพระเจ้าในพุ่มไม้ที่มีไฟลุกไหม้พิสูจน์ได้อย่างไรถึงความเป็นผู้นำของโมเสส?

5. อะไรคือการพิพากษาครั้งสุดท้ายที่ตกลงบนชาวอียิปต์และทำให้ฟาโรห์ยอมปล่อยให้ชาวอิสราเอลเป็นอิสระในที่สุด?

6. ชาวอิสราเอลมีทัศนคติอย่างไรต่อพระเจ้าและต่อโมเสส หลังจากข้ามทะเลแดง?

7. ชาวอิสราเอลมีทัศนคติอย่างไรต่อโมเสส เมื่ออยู่ในถิ่นทุรกันดารชูร์ ถิ่นทุรกันดารสีน?

8. เหตุใดพระเจ้าจึงต้องการให้ประชาชนได้ยินพระสุรเสียงของพระองค์ที่ตรัสกับโมเสสในเมฆหนาบนภูเขาซีนาย?

9. จงอธิบายความแตกต่างระหว่างบัญญัติสิบประการและหนังสือพันธสัญญา

10. บทเรียนนี้ได้เน้นให้เห็นความแตกต่างใดระหว่างโครงสร้างสังคมในอิสราเอลยุคโบราณและในบาบิโลนยุคโบราณ?

11. การค้นพบทางโบราณคดีเมื่อไม่นานมานี้เปิดเผยสิ่งใดเกี่ยวกับผู้ที่เป็นฟาโรห์ในอียิปต์สมัยโบราณ เมื่อพวกเขานำกองทัพออกไปทำศึก?  การค้นพบนี้ชี้ให้เห็นสิ่งใดอันเกี่ยวข้องกับจุดประสงค์ของพลับพลาของอิสราเอล?

12. ภาพศิลปะนูนรูปฟาโรห์รามเสสที่ 2 ในวิหารอาบู ซิมเบล ซึ่งเป็นที่ระลึกถึงสมรภูมิของเขาที่คาเดช มีลักษณะใดร่วมกันกับพลับพลาของอิสราเอล?

13. ที่ภูเขาซีนาย ชาวอิสราเอลละเมิดพันธสัญญากับพระเจ้าอย่างไร?

14. เหตุใดพระเจ้าจึงตัดสินพระทัยที่จะไม่ทำลายชาวอิสราเอลทั้งสิ้นและไม่เพิกถอนการสถิตอยู่ของพระองค์จากอิสราเอล หลังจากที่พวกเขาละเมิดพันธสัญญาที่ภูเขาซีนาย?

15. อพยพ 40:1-33 ฉายให้เห็นภาพอะไร?

16. พระเจ้าสำแดงการสถิตอยู่ของพระองค์กับอิสราเอลอย่างไร เมื่อพวกเขาเดินทางไปพร้อมกับพลับพลา?


เค้าโครงเพื่อการจดบันทึก สำหรับนาทีที่ 1:11:05 – 1:51:38

3.	ประเด็นเน้นหลัก

	ก.	ผู้รักษาพันธสัญญา

	ข.	จอมทัพผู้ทรงชัย

1)	ในอียิปต์

2)	ช่วงการเดินเท้า

	ค.	ผู้ประทานพระบัญญัติตามพันธสัญญา

	ง.	จอมทัพในปัจจุบัน

สรุป


คำถามเพื่อการทบทวน

1. ประเด็นเน้นใดของหนังสืออพยพได้รับการเน้นย้ำในบทเรียนนี้?

2. หนังสืออพยพเน้นย้ำความเป็นกษัตริย์ของพระเจ้าในสี่วิธี ได้แก่อะไรบ้าง ตามที่แสดงให้เห็นในบทเรียนนี้?

3. เมื่อพระคัมภีร์กล่าวถึงพระเจ้าในฐานะผู้กระทำพันธสัญญา เหตุใดสิ่งนี้จึงเล็งไปที่ความเป็นกษัตริย์ของพระองค์?

4. “สนธิสัญญาระหว่างผู้ปกครองกับผู้ถวายบรรณาการ” คืออะไร?

5. อพยพ 2:24 กล่าวว่า “พระองค์ทรงได้ยินเสียงคร่ำครวญของพวกเขาและทรงระลึกถึง __________ ที่ให้ไว้กับอับราฮัม อิสอัค และยาโคบ”

6. คำภาษาฮีบรูที่เป็นรากศัพท์ของทั้งสามวลีในอพยพ 3:14-15 ที่ว่า “เราเป็นผู้ที่เราเป็น” “เราผู้เป็น” และ “พระผู้เป็นเจ้า” คือคำว่าอะไร?

7. ต้นกำเนิดและความหมายของพระนาม “ยาห์เวห์” คืออะไร?

8. เมื่อพระเจ้านำการพิพากษามหัศจรรย์ลงมาเหนือฟาโรห์และชาวอียิปต์ เช่นการเปลี่ยนน้ำในแม่น้ำไนล์ให้เป็นเลือดและการส่งฝูงกบเข้าไปในบ้านเรือน พระเจ้ากำลังสำแดงชัยชนะในฐานะกษัตริย์ของพระองค์เหนือผู้ใด?

9. ตามธรรมเนียมของโปรเตสแตนต์ สามวิธีในการใช้ธรรมบัญญัติคืออะไร?  และวิธีใดได้รับการเน้นในอพยพ?

10. ตามบทเรียนนี้ เหตุใดมันจึงสำคัญที่เราต้องระลึกว่า พระเจ้าประทานธรรมบัญญัติแก่อิสราเอล *หลังจาก* ได้ไถ่พวกเขาจากอียิปต์และได้สำแดงพระเมตตาของพระองค์ต่อพวกเขา?

11. สิ่งใดในพลับพลาเป็นตัวแทนของการสถิตอยู่ด้วยของพระเจ้าโดยเฉพาะ?

12. ยอห์น 1:14 สร้างความเชื่อมโยงระหว่างพระเยซูกับพลับพลาอย่างไร?
